П Р О Т О К О Л    № 09
от заседание на
Комисията по анализ и отчитане степента на натовареност
на органите на съдебната власт 
към Висшия съдебен съвет

10 март 2015 г.

Днес, 10 март 2015 г., вторник, от 14.30 часа се проведе заседание на Комисията по анализ и отчитане степента на натовареност на органите на съдебната власт (Комисия по натовареност) към ВСС, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА - отсъства

ГАЛИНА КАРАГЬОЗОВА- отсъства
КАМЕН ИВАНОВ
МАРИЯ КУЗМАНОВА
МИЛКА ИТОВА
РУМЕН БОЕВ
РУМЕН ГЕОРГИЕВ
ЮЛИАНА КОЛЕВА	

Присъстват от администрацията на ВСС сътрудници към комисията: Румен Митев – началник-отдел „САОД”, д-я „ИТСС”, Галина Хаджиева и Емилия Петкова – старши експерти в отдел „САОД”, д-я ИТСС”. 

След разисквания по предварително обявения дневен ред и допълнително постъпил материал,

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Включва като точка 6 към днешния дневен ред:
- Извлечение от Протокол № 08/24.02.2015 г. /т. 19/ от заседание на Комисия „Професионална квалификация, информационни технологии и статистика” на ВСС, с приложени Индекси за резултатите от инстанционната проверка на съдебните актове по граждански, наказателни и административни дела.

1. ОТНОСНО: Проект на План за действие за изпълнение на препоръките от Доклада на Европейската комисия от януари 2015 г. в рамките на Механизма за сътрудничество и оценка, предоставен от Министерството на правосъдието за съгласуване /вх. № 04-00-060/05.03.2015 г./

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

ПРИЕМА за сведение проект на План за действие за изпълнение на препоръките от Доклада на европейската комисия от януари 2015 г. в рамките на Механизма за сътрудничество и оценка, предоставен от Министерството на правосъдието за съгласуване, като счита, че същият е съобразен с Годишния план за дейността на комисията през 2015 г.

2. ОТНОСНО: Предложение от административните ръководители на районните съдилища в Шумен и Велики Преслав относно преместване на една длъжност за съдия по реда на чл. 194 от ЗСВ /вх. № 11-07-396/06.03.2015 г./

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

ОТЛАГА обсъждането за следващото заседание на комисията след изготвяне на анализ на натовареността на Районен съд – Шумен и Районен съд – Велики Преслав за периода 2012 г. – 2014 г.

3. ОТНОСНО: Проект на Анализ на натовареността на военните съдилища за 2014 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

31. ПРИЕМА за запознаване проект на Анализ на натовареността на военните съдилища за 2014 г.
3.2. ВЪЗЛАГА на г-н Румен Боев за заседанието на комисията на 24.03.2015 г. да представи проект на Анализ на натовареността на военните прокуратури за 2014 г.
3.3. ВЪЗЛАГА на г-н Калин Калпакчиев въз основа на проектите по т. 3.1. и 3.2. за заседанието на комисията на 31.03.2015 г. да представи окончателен проект на Анализ на натовареността на военните съдилища и прокуратури за 2014 г. и предложени за оптимизиране на дейността им, с оглед предоставянето му за заседание на Висшия съдебен съвет.

4. ОТНОСНО: Писмо изх. № 2201/2015 г. от 06.03.2015 г. от заместник на главния прокурор при ВКП с приложени статистически данни за обема на дейност и средната натовареност на военно-окръжните прокуратури за 2013 г. и 2014 г. и съпоставителни графики за натовареността само на окръжните прокуратури в страната за 2014 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
4.1. ПРИЕМА за сведение писмо изх. № 2201/2015 г. от 06.03.2015 г. от заместник на главния прокурор при ВКП с приложени статистически данни за обема на дейност и средната натовареност на военно-окръжните прокуратури за 2013 г. и 2014 г. и съпоставителни графики за натовареността само на окръжните прокуратури в страната за 2014 г. 

4.2. ПРЕДОСТАВЯ писмото по т. 4.1. с приложените към него данни на г-н Румен Боев, с оглед подготвянето на Анализ на натовареността на военните прокуратури за 2014 г.

5. ОТНОСНО: Обсъждане на подготвителни действия за организиране провеждането на Дискусионна кръгла маса за натовареността на следователите, предвидена в Годишния план за дейностите на КАОСНОСВ за 2015 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

5.1. ПРИЕМА за сведение писмо № 1112/2015 г. от Главния прокурор на Република България.

5.2. Дискусионната кръгла маса за оптимизиране натовареността на следователите, предвидена в Годишния план за дейността на комисията за 2015 г. да се проведе на 07.04.2015 г., вторник, от 14.00 ч. в зала „Конферентна” на Съдебната палата, като изнесено заседание на Комисията по натовареност.

5.3. За Дискусионната кръгла маса  по т. 5.2. да бъдат поканени:
- Министърът на правосъдието;
- Главният прокурор на Република България;
- Председателят на Върховния касационен съд;
- Директорът на Националната следствена служба и зам.-главен прокурор по разследването;
- народните представители от 43-ото Народно събрание Корнелия Нинова, Димитър Лазаров, Явор Нотев и Явор Хайтов;
- следователи от НСлС и от следствените отдели в окръжните прокуратури.

5.4. Дискусионната кръгла маса по т. 5.2. да се проведе при следната програма:
- обсъждане на предложението на директора на НСлС относно de lege ferenda възлагане разследване ex lege на следователите от НСлС и от следствените отдели на окръжните прокуратури;
- обсъждане на доклад от директора на НСлС във връзка със статистическите данни за фактически възлаганите за следване дела на следователите съобразно данните от последните три години от ЕИСПП;
- дискусия по проблеми, свързани с натовареността на следователите и предложения за оптимизиране на дейността им;

5.5. ИЗПРАЩА  писма до:
- председателя на ВКС с молба за съдействие за ангажиране на зала „Конферентна” в Съдебната палата за датата и часа на Дискусионната кръгла маса по т. 5.2.;
- директора на НСлС и зам.-главен прокурор за определяне на 20 /двадесет/ следователи от следствените отдели в окръжните прокуратури за участие в Дискусионната кръгла маса по т. 5.2. с молба своевременно да изпрати до Комисия „Бюджет и финанси” на ВСС списък с оглед одобряване на средства за командироването им.

5.6. ИЗПРАЩА решението по т. 5 от настоящия протокол на Комисия „Бюджет и финанси” и Комисия „Публична комуникация” на ВСС, за сведение и оказване на своевременно съдействие във връзка с провеждането на Дискусионната кръгла маса по т. 5.2.

6. ОТНОСНО: Извлечение от Протокол № 08/24.02.2015 г. /т. 19/ от заседание на Комисия „Професионална квалификация, информационни технологии и статистика” на ВСС, с приложени Индекси за резултатите от инстанционната проверка на съдебните актове по граждански, наказателни и административни дела.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

6.1. ПРИЕМА без забележки предоставените от КПКИТС Индекси за резултатите от инстанционната проверка на съдебните актове по граждански, наказателни и административни дела.

6.2. ИЗПРАЩА решението по т.6.1. на КПКИТС за сведение.

				ПРЕДСЕДАТЕЛ
					НА КОМИСИЯТА: /п/
								КАЛИН КАЛПАКЧИЕВ